D ayen ara d yilin s bessif mebla lebɣi, tameṭṭut tettidir yir tudert imi ur tesɛi ara azref ad tefren abrid n tudert-is, neɣ argaz d waniwa ara tidir, d imawlan-is ara s-yextiren d wumi ara tecrek tudert-is, tamesalt-agi n zwaǧ n bessif neɣ mebla cwar, d tin i iḥuzan aṭas n teqcicin, acku tameṭṭut am wakken tettagad timetti, yakan tayemmat, dɣa annect-agi yessaweḍ-itt ula d nettat ad tḥerrem yelli-s deg yizerfan-is, ayen i d-yemmalen aya.